CELEX: 62011CA0040
Language: sk
Date: 2012-11-08 00:00:00
Title: Vec C-40/11: Rozsudok Súdneho dvora (tretia komora) z  8. novembra 2012 (návrh na začatie prejudiciálneho konania, ktorý podal Verwaltungsgerichtshof Baden-Württemberg — Nemecko) — Yoshikazu Iida/Stadt Ulm (Články 20 ZFEÚ a 21 ZFEÚ — Charta základných práv Európskej únie — Článok 51 — Smernica 2003/109/ES — Štátni príslušníci tretích krajín — Právo na pobyt v členskom štáte — Smernica 2004/38/ES — Štátni príslušníci tretích krajín, ktorí sú rodinnými príslušníkmi občanov Únie — Štátny príslušník tretej krajiny, ktorý občana Únie nesprevádza ani sa k nemu v hostiteľskom členskom štáte nepripája a ktorý ostáva v členskom štáte pôvodu občana Únie — Právo štátneho príslušníka tretej krajiny na pobyt v členskom štáte pôvodu občana, ktorý sa zdržiava v inom členskom štáte — Občianstvo Únie — Základné práva)

12.1.2013   
            
            
               SK
            
            
               Úradný vestník Európskej únie
            
            
               C 9/10
            
         Rozsudok Súdneho dvora (tretia komora) z 8. novembra 2012 (návrh na začatie prejudiciálneho konania, ktorý podal Verwaltungsgerichtshof Baden-Württemberg — Nemecko) — Yoshikazu Iida/Stadt Ulm
   (Vec C-40/11) (1)
   
   (Články 20 ZFEÚ a 21 ZFEÚ - Charta základných práv Európskej únie - Článok 51 - Smernica 2003/109/ES - Štátni príslušníci tretích krajín - Právo na pobyt v členskom štáte - Smernica 2004/38/ES - Štátni príslušníci tretích krajín, ktorí sú rodinnými príslušníkmi občanov Únie - Štátny príslušník tretej krajiny, ktorý občana Únie nesprevádza ani sa k nemu v hostiteľskom členskom štáte nepripája a ktorý ostáva v členskom štáte pôvodu občana Únie - Právo štátneho príslušníka tretej krajiny na pobyt v členskom štáte pôvodu občana, ktorý sa zdržiava v inom členskom štáte - Občianstvo Únie - Základné práva)
   2013/C 9/14
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Verwaltungsgerichtshof Baden-Württemberg
   
      Účastníci konania pred vnútroštátnym súdom
   
   
      Žalobca: Yoshikazu Iida
   
      Žalovaný: Stadt Ulm
   
      Predmet veci
   
   Návrh na začatie prejudiciálneho konania — Verwaltungsgerichtshof Baden-Württemberg — Výklad článku 21 ods. 1 ZFEÚ, ako aj článku 2 bodu 2 písm. d), článku 3 ods. 1, článku 7 ods. 2 a článku 10 ods. 1 smernice Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov (Ú. v. EÚ L 158, s. 77; Mim. vyd. 05/005, s. 46) vzhľadom na článok 7 a článok 24 Charty základných práv Európskej únie a článok 8 Európskeho dohovoru o ochrane ľudských práv a základných slobôd — Výklad článku 6 ods. 1 a 3 ZEÚ, ako aj článku 24 ods. 3, článku 45 ods. 1 a článku 51 ods. 1 prvej vety Charty základných práv Európskej únie — Maloleté dieťa, štátny príslušník členského štátu, ktoré sa so svojou matkou presťahovalo do iného členského štátu — Právo na pobyt otca, štátneho príslušníka tretieho štátu, ktorý vykonáva starostlivosť o dieťa, v štáte pôvodu dieťaťa — Rozsah pôsobnosti Charty základných práv Európskej únie — Pojem „výkon práva Únie“
   
      Výrok rozsudku
   
   S výnimkou situácií upravených smernicou Európskeho parlamentu a Rady 2004/38/ES z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS, pokiaľ neexistuje ďalšia väzba s ustanoveniami práva Únie týkajúcimi sa občianstva, štátny príslušník tretej krajiny sa nemôže odvolávať na právo na pobyt, ktoré je odvodené od občana Únie.
   
      (1)  Ú. v. EÚ C 145, 14.5.2011.